พงศาวลีของสุมาอี้

**[[สุมาอี้]]** (ค.ศ. 179–251) เป็นขุนพล ขุนนาง และผู้สำเร็จราชการแทนพระองค์ของรัฐวุยก๊ก (ค.ศ. 220–266) ในยุคสามก๊ก (ค.ศ. 220–280) ของประเทศจีน บุตรชายสองคนของสุมาอี้คือสุมาสู (ค.ศ. 208–255) และสุมาเจียว (ค.ศ. 211–265) ขึ้นมามีอำนาจในช่วงทศวรรษ 250 และดำรงตำแหน่งผู้สำเร็จราชการแทนพระองค์ของรัฐวุยก๊กติดต่อกันในช่วงรัชสมัยของจักรพรรดิของวุยก๊กสามพระองค์สุดท้าย หลังสุมาเจียวเสียชีวิต บุตรชายคือสุมาเอี๋ยน (ค.ศ. 236–290) บังคับโจฮวน (ค.ศ. 246–303) จักรพรรดิวุยก๊กลำดับสุดท้ายให้สละราชบัลลังก์ให้ตนในเดือนกุมภาพันธ์ ค.ศ. 266 เป็นการสิ้นสุดการปกครองของวุยก๊กและสถาปนาราชวงศ์จิ้น บทความนี้ประกอบด้วยพงศาวลีของสุมาอี้ พี่ชายน้องชาย และทายาทจนถึงรุ่นของสุมาเอี๋ยน สำหรับรายละเอียดเพิ่มเติมเกี่ยวกับพงศาวลีของจักรพรรดิราชวงศ์จิ้น (รุ่นของสุมาเอี๋ยนและรุ่นถัด ๆ ไป) ดูพระราชพงศาวลีของพระมหากษัตริย์จีน (ช่วงต้น)#ราชวงศ์จิ้นและฉู่

## สุมาหองและรุ่นก่อนหน้า

สุมาหองมีบุตรชาย 8 คน ได้แก่ (เรียงตามลำดับอาวุโส) ซือหมา หล่าง, สุมาอี้, สุมาหู, ซือหม่า ขุย, ซือหม่า สฺวิน, ซือหม่า จิ้น, ซือหม่า ทง และซือหมา หมิ่น เป็นที่รู้จักในชื่อเรียกโดยรวมว่า "แปด*ต๋า*" เพราะชื่อรองของทั้ง 8 คนลงท้ายด้วยอักษรจีน *ต๋า* (達) บิดาของสุมาหองคือซือหม่า จฺวิ้น บิดาของซือหม่า จฺวิ้นคือซือหม่า เลี่ยง บิดาของซือหม่า เลี่ยงคือซือหม่า จฺวิน ซือหม่า จฺวินเป็นทายาทรุ่นที่ 8 ของซือหม่า อ๋าง ซือหม่า อ๋างสืบเชื้อสายจากเฉิง ปั๋วซิวฟู่ เฉิง ปั๋วซิวฟู่สืบเชื้อสายจากฉงหลี่ บุตรชายของเกาหยาง

## ซือหมา หล่าง

ซือหมา หล่างมีบุตรชายคือซือหม่า อี๋ สุมาหูน้องชายของซือหม่า หล่างให้บุตรชายคือสุมาปองไปเป็นทายาทของของซือหมา หล่าง สุมาปองมีทายาทคือซือหม่า หงบุตรชาย

## สุมาอี้

สุมาอี้มีภรรยา 4 คน ได้แก่ จาง ชุนหฺวา, ฝูชื่อ, จางชื่อ และไป่ชื่อ

สุมาอี้มีบุตรชาย 3 คนกับบุตรสาว 1 คนที่เกิดกับจาง ชุนหฺวา ได้แก่ สุมาสู, สุมาเจียว, ซือหม่า ก้าน และเจ้าหญิงหนานหยาง (ไม่ทราบชื่อตัว) เจ้าหญิงหนานหยางแต่งงานกับสฺวิน อี้ผู้เป็นบุตรชายของซุนหุน ซุนหุนเป็นบุตรชายของซุนฮก

สุมาอี้มีบุตรชาย 4 คนที่เกิดกับฝูชื่อ ได้แก่ ซือหม่า เลี่ยง, สุมาเตี้ยม, ซือหม่า จิง และซือหม่า จฺวิ้น ซือหม่า จิงเสียชีวิตตั้งแต่อายุยังเยาว์ (อาจจะไม่มีทายาทชาย) และมีผู้สืบสันดานคือซือหม่า จี บุตรชายของสุมาเจียว

สุมาอี้มีบุตรชาย 1 คนที่เกิดกับจางชื่อคือ ซือหม่า หรง ซือหม่า หรงไม่มีบุตรชาย และมีผู้สืบสันดานคือซือหม่า สี่ (司馬禧) บุตรชายของซือหม่า ต้านซึ่งเป็นบุตรชายของสุมาเตี้ยม 

สุมาอี้มีบุตรชาย 1 คนที่เกิดกับไป่ชื่อคือ ซือหม่า หลุน 

สุมาอี้ยังมีบุตรสาวอีก 1 คนคือ เจ้าหญิงเกาหลิงเซฺวียน (ไม่ทราบชื่อตัว) ซึ่งแต่งงานกับเตาอี้ ไม่ทราบแน่ชัดว่ามารดาของเจ้าหญิงเกาหลิงเซฺวียนคือใคร

### สุมาสู

สุมาสูมีภรรยา 3 คน ได้แก่ เซี่ยโหว ฮุย, อู๋ชื่อ (ไม่ทราบชื่อตัว) และหยาง ฮุย-ยฺหวี

อู๋ชื่อเป็นบุตรสาวของอู๋ จื้อ

หยาง ฮุย-ยฺหวีเป็นบุตรสาวของหยาง เฉินและไช่ชื่อ หยาง ฮุย-ยฺหวีมีพี่ชายและน้องชายรวม 2 คนคือ หยาง เฉิง (พี่ชาย) และเอียวเก๋า (น้องชาย) บิดาของหยาง เฉินคือหยาง ซฺวี่ ไช่ชื่อมีพี่สาวคือซัวเอี๋ยม ทั้งคู่มีบิดาคือซัวหยง หยางฮุย-ยฺหวีไม่มีบุตรชายกับสุมาสู ไม่ทราบแน่ชัดว่าทั้งคู่มีบุตรสาวหรือไม่

เซี่ยโหว หุยเป็นบุตรสาวของแฮหัวซงและเต๋อหยางเซียงจู่ (ไม่ทราบชื่อตัว) เซี่ยโหว หุยมีพี่ชายคือแฮเฮาเหียน เต๋อหยางเซียงจู่เป็นน้องสาวของโจจิ๋น เซี่ยโหว หุยให้กำเนิดบุตรสาวกับสุมาสู 5 คนและไม่มีบุตรชาย บุตรสาวคนหนึ่งในห้าคนแต่งงานกับเจิน เต๋อ แต่เสียชีวิตขณะอายุยังน้อย ไม่ทราบชื่อของบุตรสาวทั้ง 5 คน

### สุมาเจียว

สุมาเจียวมีบุตรชาย 9 คนและบุตรสาว 2 คน  บุตรชาย 5 คนได้แก่ สุมาเอี๋ยน, สุมาฮิว, ซือหม่า เจ้า, ซือหม่า ติ้งกั๋ว และซือหมา กว่างเต๋อ เกิดกับภรรยาหวาง ยฺเหวียนจี แต่มีเพียงบุตรชาย 2 คนแรกที่มีชีวิตจนถึงวัยผู้ใหญ่ สุมาเจียวและหวาง ยฺเหวียนจียังมีบุตรสาวอีก 2 คน ได้แก่ เจ้าหญิงจิงเจ้าซึ่งไม่ทราบชื่อตัว เจ้าหญิงจิงเจ้าแต่งงานกับเจิน เต๋อหลังภรรยาคนแรกของเจิน เต๋อ (บุตรสาวของสุมาสู) เสียชีวิตตั้งแต่อายุยังน้อย บิดาของหวาง ยฺเหวียนจีคืออองซก บิดาของอองซกคืออองลอง สุมาเจียวมีบุตรชายอีก 4 คนที่ไม่ได้เกิดกับหวาง ยฺเหวียนจี ได้แก่ ซือหม่า เจี้ยน, ซือหม่า จี, ซือหมา หย่งจั้ว และซือหม่า เหยียนจั้ว ซือหมา หย่งจั้วและซือหม่า เหยียนจั้วเสียชีวิตตั้งแต่อายุยังน้อยทั้งคู่ ไม่ทราบแน่ชัดว่ามารดาของบุตรชาย 4 คนนี้คือใคร สุมาเจียวมีบุตรสาวอีกคนคือเจ้าหญิงฉางชาน แต่งงานกับหวาง จี้ (王濟) หลานชายของหวาง ฉ่าง (王昶) ไม่ทราบแน่ชัดว่ามารดาของเจ้าหญิงฉางชานคือใคร

### ซือหม่า ก้าน

ซือหม่า ก้านมีบุตรชาย 2 คน ได้แก่ ซือหมา กว่าง และซือหมา หย่ง

### ซือหม่า เลี่ยง

ซือหม่า เลี่ยงมีบุตรชาย 5 คน ได้แก่ ซือหม่า ซุ่ย, ซือหมา จฺวี่, ซือหม่า ย่าง, ซือหม่า จง และซือหม่า ซี

### สุมาเตี้ยม

### ซือหม่า จฺวิ้น

### ซือหม่า หลุน

## สุมาหู

สุมาหูมีบุตรชาย 9 คน ได้แก่ ซือหม่า ยง, สุมาปอง, ซือหมา ฝู่, ซือหม่า อี้, ซือหมา หฺว่าง, ซือหม่า กุย (ชื่อรองจื่อเฉฺวียน), ซือหม่า กุย (ชื่อรอง จื่อจาง), ซือหม่า เหิง และซือหมา จิ่ง

บุตรชายของซือหม่า กุย (ชื่อรองจื่อเฉฺวียน) คือซือหม่า หยง

ซือหม่า กุย (ชื่อองจื่อจาง) ไม่มีบุตรชาย ทายาทของซือหม่า กุยคือซือหม่า จีผู้เป็นหลานชาย (เป็นบุตรชายของซือหมา ฝู่)

ซือหม่า เหิงไม่มีบุตรชาย ทายาทของซือหม่า เหิงคือซือหม่า ตุนผู้เป็นหลานชาย (เป็นบุตรชายคนที่ 4 ของซือหม่า ยง)

บุตรชายของซือหมา จิ่งคือซือหม่า เทา

บุตรชายของซือหมา ฝู่คือซือหม่า หง

ซือหม่า อี้ (ชื่อรอง จื่อชื่อ) มีทายาทคือซือหม่า เฉิงผู้เป็นหลานชาย (เป็นบุตรชายของซือหม่า ยง)

### ซือหม่า ยง

บุตรชายของซือหม่า ยงคือซือหม่า ฉง ซือหม่า ฉงมีน้องชายคือซือหม่า หลง

### สุมาปอง

สุมาปองเป็นทายาทของซือหมา หล่างผู้เป็นลุง สุมาปองมีบุตรชาย 4 คน ได้แก่ ซือหม่า อี้, ซือหม่า หง, ซือหมา เจิ่ง และซือหม่า เม่า

### ซือหมา หฺว่าง

## ซือหม่า ขุย

## ซือหม่า สฺวิน

## ซือหม่า จิ้น

## ซือหม่า ทง

## ดูเพิ่ม
* พระราชพงศาวลีของพระมหากษัตริย์จีน (ช่วงต้น)
* พงศาวลีวุยก๊ก
* พงศาวลีจ๊กก๊ก
* พงศาวลีง่อก๊ก

## อ้างอิง

## บรรณานุกรม
* ตันซิ่ว (คริสต์ศตวรรษที่ 3). *[[สามก๊กจี่]]* (*ซานกั๋วจื้อ*).
* เผย์ ซงจือ (คริสต์ศตวรรษที่ 5). *[[อรรถาธิบายสามก๊กจี่]]* (*ซานกั๋วจื้อจู้*).
* ฝาง เสฺวียนหลิง (648). *[[จิ้นชู]]*.
* เว่ย์ โชว (คริสต์ศตวรรษที่ 6). *[[เว่ย์ชู]]*.
* เหยา ซือหลาน (คริสต์ศตวรรษที่ 7). *[[เฉินชู]]*.
* หลี ฝ่าง (คริสต์ศตวรรษที่ 10). *[[ไท่ผิงยฺวี่หล่าน]]*.

หมวดหมู่:ราชวงศ์จิ้น
สุมาอี้